b'\n_START_ARTICLE_\nDigitalna forenzika\n_START_SECTION_\nPOJEM DIGITALNE IN RA\xc4\x8cUNALNI\xc5\xa0KE FORENZIKE\n_START_PARAGRAPH_\nPojem digitalne forenzike je \xc5\xa1ir\xc5\xa1i kot pojem ra\xc4\x8dunalni\xc5\xa1ke forenzike, saj se digitalna forenzika ne nana\xc5\xa1a samo na ra\xc4\x8dunalnike in ra\xc4\x8dunalni\xc5\xa1ka komunikacijska omre\xc5\xbeja, ampak vsebuje tudi podro\xc4\x8dje telefonije, pametnih kartic, pla\xc4\x8dilnih kartic, tiskalnikov in vseh naprav, katere podatke je mo\xc5\xbeno dobiti v digitalni obliki.  Digitalna forenzika se povezuje s pojmom ra\xc4\x8dunalni\xc5\xa1ka kriminaliteta. Ra\xc4\x8dunalni\xc5\xa1ka kriminaliteto je mogo\xc4\x8de opredeliti kot kriminaliteto, ki jo sestavljajo kazniva dejanja, kjer je ra\xc4\x8dunalnik orodje oziroma predmet napada.\n_START_SECTION_\nIZVAJANJE DIGITALNE FORENZIKE\n_START_PARAGRAPH_\nV Sloveniji forenzi\xc4\x8dne preiskave digitalnih medijev in naprav za potrebe kazenskih postopkov izvajajo posamezni oddelki v sklopu policije. Policisti v postopku ne morejo nastopati kot izvedenci, zato ni smiselno, da bi se centralni laboratorij za digitalno forenziko vzpostavil v sklopu policije. _NEWLINE_Digitalna forenzika je metoda, s katero se za potrebe razli\xc4\x8dnih sodnih postopkov (kazenskih in civilnih) razkrivajo digitalni dokazi. Danes so na voljo razli\xc4\x8dna forenzi\xc4\x8dna orodja, ki omogo\xc4\x8dajo preiskave razli\xc4\x8dnih segmentov ra\xc4\x8dunalnikov in drugih digitalnih naprav (mobilnih telefonov, dlan\xc4\x8dnikov, digitalnih kamer, ipd). Digitalno forenziko zaradi njene mladosti spremlja kup odprtih vpra\xc5\xa1anj, ki se povezujejo predvsem s forenzi\xc4\x8dnimi orodji za digitalne preiskave ter s potrebnimi znanji, izobrazbo oziroma  izku\xc5\xa1njami digitalnih forenzikov in tudi uporabnikov rezultatov digitalne forenzi\xc4\x8dne preiskave.'